Samir Handanovič Samir Handanovič (Ljubljana, 14 ta' Lulju 1984) huwa plejer tal-futbol Sloven b'antenat Bożnijakk, li jilgħab bħala gowler mal-klabb Taljan Internazionale u mat-tim nazzjonali Sloven. Matul il-kors tal-istaġun 2010–11, huwa salva total ta' sitt penalties, hu laħaq rekord li nkiser l-aħħar fl-istaġun 1948–49. Handanovič beda l-karriera tiegħu ma' Slovan u aktar tard ġie trasferit ma' Domžale, fejn magħhom qatta' żewġ staġuni. Hu kien iffirmat minn Udinese fis-sajf tal-2004 fl-età ta' 20 sena. Hu kien imsellef lil Treviso fis-sajf tal-2005, iżda f'Jannar 2006, kien skambjat ma' Matteo Sereni għal Lazio. F'Lulju 2006, hu kien imsellef lil Rimini Calcio, bi prezz stabbilit ta' €1,2 miljun. Grazzi għall-prestazzjonijiet tajbin tiegħu, Rimini baqgħu mingħajr telfa fiż-żewġ logħbiet tal-kampjonat li lagħbu kontra Juventus. Il-klabb spiċċa l-ħames fis-Serie B u kien ir-raba l-inqas tim li qala' gowls. Handanovič kien t-tieni l-aħjar gowler ta' dik l-edizzjoni tas-Serie B, wara Gianluigi Buffon. Hu rritorna ma' Udinese fis-sajf tal-2007, Udinese kkunsmaw il-kontro-għażla li jirrifjutaw ix-xiri, fejn hu kien sostitwit minn Morgan De Sanctis, u ffirma kuntratt ġdid li jiskadi fit-30 ta' Ġunju 2012. Huwa ffirma l-kuntratt flimkien ma sħabu tat-tim Asamoah Gyan u Fabio Quagliarella. F'Mejju 2011, matul il-partita kontra Lazio, hu salva penalty minn Mauro Zárate u laħaq rekord ta' kull żmien billi salva sitt penalties matul staġun wieħed. F'Awwissu 2011, hu ffirma kuntratt ġdid ta' ħames snin. Fl-4 ta' Lulju 2012, il-kowċ ta' Udinese Francisco Guidolin ikkonferma l-ftehim għat-trasferiment ta' Handanovič għal ma' Internazionale bi prezz ta' €11-il miljun għas-servizzi tiegħu. Handanovič deher 62 darba għat-tim nazzjonali tas-Slovenja. Huwa għamel id-debutt tiegħu għat-tim nazzjonali fis-17 ta' Novembru 2004, f'logħba kontra l-iSlovakkja. Huwa lagħab ukoll għas-Slovenja fit-Tazza tad-Dinja 2010. Huwa jiġi l-kuġin tal-gowler Jasmin Handanovič, li attwalment jilgħab ma' Maribor. Huma t-tnejn jilgħabu bħala gowlers għat-tim nazzjonali tas-Slovenja.